Gatis Jahovičs
Gatis Jahovičs (dzimis 1984. gada 11. augustā Rīgā) ir bijušais latviešu basketbolists, spēlēja vieglā uzbrucēja pozīcijā, Latvijas basketbola izlases dalībnieks. Trīskārtējs Latvijas Basketbola līgas (LBL) čempions Rīgas VEF sastāvā. Karjeras pēdējā sezonā pārstāvēja "Liepāja/Triobet". Pēc profesionāla sportista karjeras beigām — funkcionārs, sākumā vadīja VEF basketbola skolu, bet 2018. gada martā apstiprināts par basketbola kluba VEF direktoru, 2020. gadā — par kluba prezidentu.